Na temelju članka 1. stavka 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15), i članka 13. Statuta Samoborskog sportskog saveza (u daljnjem tekstu Savez), Izvršni odbor Samoborskog sportskog saveza raspisuje

**N A T J E Č A J**

**za sufinanciranje sportskih programa - Razvojni programi u 2025. godini**

**1. VRSTA FINANCIJSKE POTPORE**

Prema Natječaju za sufinanciranje sportskih programa Razvojni programi u 2025. godini (u daljnjem tekstu: Natječaj), Samoborski sportski savez (u daljnjem tekstu: Savez) sufinancirat će sportske programe poticanja skrbi o perspektivnim sportašima, završnice prvenstava i ostale razvojne programe u 2025. godini koje provode udruge u sustavu sporta grada Samobora.

Temeljni ciljevi Natječaja su razviti i provesti učinkovite i održive aktivnosti koje će pridonijeti razvoju sporta, a usmjerene su na poticanje na bavljenje rekreativnim i amaterskim sportom te poticanje razvoja sporta mladih i očuvanje vrhunske kvalitete sporta grada Samobora.

Prihvatljivi prijavitelji su:

* svi koji ispunjavaju propisane uvjete Natječaja
* svi koji imaju stručne programe koji zadovoljavaju uvjete iz programskog područja na
koji se prijavljuju.

**2. IZNOS FINANCIJSKE POTPORE**

Sredstva za provedbu Natječaja osigurana su u Programu JP-a u sportu Grada Samobora za 2025. godinu u ukupnome iznosu od **28.000,00 €**, po područjima i iznosima kako slijedi:

* **Skrb o perspektivnim sportašima, područje 1 - planirana vrijednost iznosi 8.000,00 €**
* **Završnice prvenstava , područje 2 - planirana vrijednost iznosi 13.000,00 €**
* **Ostali razvojni programi, područje 3 - planirana vrijednost iznosi 7.000,00 €**

**3. OPĆI UVJETI NATJEČAJA**

Prijavitelj se može prijaviti samo na jedno programsko područje s jednom prijavom.

Programska područja Natječaja:

**• Skrb o perspektivnim sportašima, područje 1 - planirana vrijednost iznosi 8.000,00 €**

Program podržava perspektivne sportaše za koje se ocijeni da u novom olimpijskom ciklusu imaju izglede za vrhunske sportske rezultate.

Perspektivni sportaši su sportaši:

1. koji su postigli zapažene rezultate na velikim međunarodnim natjecanjima u kategorijama mlađih kadeta i juniora ili su sudjelovali kao članovi reprezentacije na velikim međunarodnim natjecanjima
2. sportaši koji su temeljem svojih rezultata ostvarili kategorizaciju za perspektivne sportaše – IV, V i VI kategorizacija
3. koji rezultatski dominiraju na prvenstvu Hrvatske, ako se radi o razvijenijim sportovima u kojima postoji jaka konkurencija u nacionalnom prvenstvu ili kupu u kategorijama kadeta i juniora.

**• Završnice prvenstava, područje 2 - planirana vrijednost iznosi 13.000,00 €**

Jedna od pozicija koja se planira unutar razvojnih programa su i sudjelovanja na završnicama Prvenstva Hrvatske, ukoliko se sportske udruge momčadskih sportova nakon ligaškog dijela natjecanja sa svojim sportašima rezultatski plasiraju na završnice.

Konačnu listu programa usvaja Izvršni odbor Savez na prijedlog komisije za vrednovanje prijava programa. Za utvrđene programe s nositeljima programa potpisivat će se Ugovori o realizaciji razvojnih programa.

Program podržava vrhunske rezultate udruga koje ostvare plasman na završnice Prvenstava Hrvatske, a koji se nisu mogli predvidjeti tijekom sezone ligaških natjecanja.

Prihvatljivi troškovi:

* troškovi prijevoza, prehrane i smještaja sportaša na završnicama

 **• Razvojni programi, područje 3 - planirana vrijednost iznosi 7.000,00 €**

Program podržava i razvojne programe koji omogućuju daljnji razvoj i napredak sportskih klubova, sportova, kao i sportaša pojedinaca koji najviše pridonose popularizaciji sporta i promidžbi grada Samobora.

Potencijalni korisnici trebaju ponuditi program iz kojeg je vidljivo:

* koji ciljevi i efekti se žele ostvariti ponuđenim programom
* pregled sudionika programa
* kompetentnost nositelja programa (stručni kadar)
* ukupan troškovnik programa s iskazom iznosa koji se očekuje za sufinanciranje, odnosno pregledom udjela vlastitih sredstava.

Unutar razvojnih programa podržavat će se sportaši i njihov trenažni proces za koje postoji potencijal da će svojim nastupima tijekom 2025. ostvariti takve rezultate da će ih HOO/HPO uvrstiti na listu evidentnih i potencijalnih kandidata za Olimpijske/Paraolimpijske igre ili imaju velike šanse nastupiti na velikim natjecanjima.

Sredstva će se koristiti za nabavku sportske opreme (u to ne spada odjeća i obuća) i rekvizita, angažiranje dodatnog stručnog rada, zdravstvenu zaštitu, dodatne pripreme, odlaske na natjecanje, dodatke prehrani, vitaminizaciju i slično, a dodjeljivat će se na temelju opravdane i obrazložene zamolbe kluba.

Odluku o korištenju sredstava donijet će izvršni odbor Samoborskog sportskog saveza. Kod ovih programa članice će moći predlagati programe radi realizacije i daljnjeg unapređenja i razvoja sporta u udrugama Samobora.

1. **POSTUPAK PROVEDBE NATJEČAJA**

Postupak provedbe Natječaja i odabira programa za sufinanciranje vodi Povjerenstvo za vrednovanje i ocjenjivanje programa Natječaja za sufinanciranje sportskih programa Skrb o perspektivnim sportašima – Razvojni programi – Završnice prvenstava u 2025. godini (u daljnjem tekstu: Povjerenstvo) koje imenuje Izvršni odbor Samoborskog sportskog saveza.

1. **UVJETI PRIJAVE**

Na Natječaj se može prijaviti pravna osoba iz sustava sporta – udruga koja je osnovana sukladno Zakonu o udrugama (Narodne novine, 74/14, 70/17, 98/19, 151/22) i Zakonu o sportu (Narodne novine, broj 141/22).

Prijavitelj mora biti **:**

1. pravna osoba – sportska udrugaregistrirana kao udruga koja djeluje na području Grada Samobora najmanje godinu dana zaključno s danom objave Javnog poziva, sukladno Zakonu o udrugama koja u svojem temeljnom aktu ima definirano neprofitno djelovanje, registrirana je kao neprofitna organizacija; upisana u Registar udruga
2. sportska udruga uspisana u Registar sportskih djelatnosti
3. sportska udruga uspisana u Registar neprofitnih organizacija
4. udruga koja ima pravni, financijski i operativni kapacitet za provedbu projekta
5. udruga koja je do sada izvještavala i podmirivala druge obveze za programe/projekte financirane iz Proračuna Samoborskog sportskog saveza
6. udruga protiv koje se, odnosno osobe ovlaštene za zastupanje udruge i voditelja programa ne vodi kazneni postupak i da nije pravomoćno osuđen za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15)
7. udruga koja u tekućoj godini nisu korisnici jednokratne financijske potpore za istu svrhu, tj. za iste troškove
8. **NAČIN PRIJAVE PROGRAMA**

Prijava se smatra potpunom ukoliko sadrži sve prijavne obrasce i obvezne priloge koji su propisani za ovaj natječaj kroz aplikaciju SOM na ovim poveznicama :

<https://som-natjecaj.eu/authentication/login> - za korisnike koji već imaju postojeći račun u sustavu.

<https://som-natjecaj.eu/authentication/register> - za prijavitelje koji nemaju postojeći račun u sustavu.

 Obvezna natječajna dokumentacija sastoji se od slijedećeg:

1. Obrasci za prijavu programa/projekta
	1. Prijavni obrazac s opisom programa
	2. Obrazac troškovnika programa
2. Obrazac izjave o nepostojanju dvostrukog financiranja
3. Obrazac Suglasnost – razvojni programi

Navedenu tiskanu natječajnu dokumentaciju potrebno je učitati u aplikaciju SOM na priloženim linkovima.

Prijave koje nisu potpune i ne sadrže svu dokumentaciju koja je propisana Natječajem, neće biti uzete u daljnje razmatranje.

1. **ROKOVI I NAČIN OBJAVE PRIHVAĆENIH PROGRAMA**

Natječaj je otvoren danom objave na mrežnoj stranici Samoborskog sportskog saveza <https://www.samobor.hr/sportski-savez> i otvoren je do 01.12.2025. godine ili do potrošnje sredstava.

Obavijest o rezultatima Natječaja bit će objavljena na mrežnoj stranici Saveza.

Prijavitelji s kojima će biti potpisan ugovor obvezuju se da neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati sredstva za financiranje političkih stranaka, koalicija ili kandidata za vrijeme trajanja ugovora.

Obrasci za prijavu sportskoga programa nalaze se na poveznicama:

<https://som-natjecaj.eu/authentication/login> - za korisnike koji već imaju postojeći račun u sustavu

<https://som-natjecaj.eu/authentication/register> - za prijavitelje koji nemaju postojeći račun u sustavu

Sva pitanja vezana uz Natječaj mogu se postaviti isključivo elektroničkim putem, slanjem upita na sljedeću adresu: kslonje@samobor.hr ili putem SOM aplikacije podrska@som-system.com i to najkasnije 10 (deset) dana prije isteka natječaja.

Predsjednik:

Darijo Gaća